open-index/open-wikipedia-markdown huggingface dataset:
מבצר החולות הרועדים

[אחד המבצרים בשפך התמזה ב-1943. בולטים שני [תותח נגד מטוסים "3.7|תותחי נ"מ ויקרס "3.7 ותצפיתנים|שמאל|ממוזער|250px]]

**מבצר החולות הרועדים** (באנגלית: **Shivering Sands Army Fort**) נבנה עבור הצי המלכותי הבריטי בשפך התמזה  בתקופת מלחמת העולם השנייה כחלק מקו ההגנה האנגלי שפנה מזרחה ונועד למנוע ממטוסים גרמניים, שהגיעו מהיבשת, לחדור לפנים הממלכה. המבצר כלל קבוצה של מגדלים ימיים עליהם הורכבו תותחי נ"מ.

## רקע
ב-1940 התחולל הקרב על בריטניה במהלכו ערך חיל האוויר הגרמני מאות תקיפות מהאוויר על ערי בריטניה (במיוחד נמל לונדון) והמחנות הצבאיים שבה.

בעקבות מערכה זו החליט הצי המלכותי הבריטי לחזק את מערך ההגנה האווירית שלו שתפקידו היה מצד אחד למנוע הגעת מטוסי הפצצה גרמנים לפנים המדינה וכן למנוע ממטוסים מניחי מוקשים ימיים להטיל את המוקשים בכניסה לנהר התמזה. לשם כך הוקם מערך עמדות תותחי נ"מ ומקלעי נ"מ לארוך חופה הדרומי והמזרחי של בריטניה. רוב עמדות אלו היו יבשתיות אולם חלקן נבנה על הים ובשפכי נהרות על מנת לשמור על רציפות קוי ההגנה. העמדות הימיות שהוקמו נקראו "מבצרי מאונסל"  על שם ממציאם "גאי מאונסל" . בסה"כ הוקמו 6 מבצרים ימיים (3 במפרץ ליברפול ו-3 בשפך התמזה ).

## ההיסטוריה של המקום
### בתקופת מלחמת העולם השנייה
מגדלי מבצר החולות הרועדים נבנו ב-1943 במספנות גרייבסנד  והושטו משם למקומם הסופי בשפך נהר התמזה כ-15 ק"מ מהחוף הקרוב ביותר והוצבו במקומם בין ספטמבר לדצמבר 1943. תפקיד המבצר היה להגן בעיקר על לונדון.

המבצר כלל 7 מגדלים שסודרו כדלקמן:
* 4 מגדלים קדמיים שסודרו בחצי עיגול שפנה מזרחה כשכל מגדל צויד בראשו בתותח נגד מטוסים "3.7 מתוצרת ויקרס 
* מגדל אחורי עליו הורכב "תותח נגד מטוסים בופורס 40 מ"מ L/60" 
* מגדל תצפית וזרקורים
* מגדל פיקוד
גובה המגדלים היה כ-20 מטר מעל פני הים והם נבנו ממתכת. בראש כל מגדל נבנו חדרים ששימשו את החיילים ששירתו וכן חדרי פיקוד ושליטה, מחסנים ומאגרי תחמושת וחדרי שירות. כל שבעת המגדלים היו מחוברים ביניהם בגשרים עיליים שאפשרו מעבר מהיר ביניהם. צוות של כ-260 חיילים ומספר קצינים שהו במבצר והוחלפו כל 6 שבועות.

במהלך מלחמת העולם השנייה הפילו תותחי הנ"מ במבצר החולות הרועדים 22 מטוסים גרמניים מסוגים שונים וכ-30 פצצות מעופפות (בעיקר מדגם V-1).

### לאחר המלחמה
המגדלים שימשו את צי בריטניה ותוחזקו עד 1958 אז פורקו התותחים, סולק הציוד הצבאי והמגדלים ננטשו.

ב-1963 סטתה אוניית משא ממסלולה בגלל ערפל, התנגשה באחד משבעת המגדלים והפילה אותו למים.

ב-1964 הציבה רשות הנמלים של לונדון ציוד לניטור רוח וגאות על מגדל הזרקורים. באותה שנה נפתחה במקום תחנת רדיו פירטית שפעלה במקום למשך מספר שנים.

ב-1990 נוסר חלקו העליון של מגדל מגדל הזרקורים כדי לאפשר גישה קלה יותר של הליקופטרים לתחזוקת הציוד האלקטרוני שהותקן בו.

ב-1992 הפסיק מגדל הזרקורים לשמש כפלטפורמה לציוד מעקב לאחר שהוצב בקרבת מקום מצוף שתוכנן למטרה זו.

ב-2005 התיישב במקום, למספר שבועות, אמן כדי לחוות את חויית החיים המבודדים

נכון ל-2023 המגדלים נטושים אך ניתן לבקר בחלקם.

## לקריאה נוספת

* 


## קישורים חיצוניים

* מבצר החולות הרועדים, באתר historicengland.org.uk
* מבצר החולות הרועדים, בארכיון של הניו יורק טיימס, 20 במרץ 2012
* מבצרי מאונסל, באתר bobleroi.co.uk בזמן שהמבצר שימש כתחנת רדיו (אורכב)
* מבצרי מאונסל, באתר beyondthepoint.co.uk
* מבצר החולות הרועדים, באתר tracesofwar.com
* מבצרי מאונסל, באתר project-redsand.com
* 
* 

## הערות שוליים

קטגוריה:הצי המלכותי הבריטי במלחמת העולם השנייה
החולות הרועדים
החולות הרועדים
נעמי גונן

**נעמי גונן** (נולדה ב-5 ביולי 1953) היא סופרת ילדים ונוער ומשוררת ישראלית. גונן מרצה ומנחה סדנאות לכתיבה יצירתית לילדים. פרסמה שירים, סיפורים, חידונים ותשבצים בעיתוני ילדים. חלק מיצירותיה נלמדות במקראות לבתי הספר ומופיעות באנתולוגיות ובתקליטורים. חברה באגודת הסופרות והסופרים העבריים ובאקו"ם.

## ביוגרפיה
ילידת עמק בית שאן, בת להורים ניצולי שואה. בשירותה הצבאי בסיני קיבלה את "אות השירות המבצעי" ו"אות מלחמת יום הכיפורים".

שיריה וסיפוריה החלו להתפרסם בעיתוני ילדים משנת 1979.

במהלך השנים הופיעה במפגשים עם ילדים בבתי הספר ובמסגרות שונות, והנחתה סדנאות לכתיבה יצירתית לילדים בבתי הספר הדר ברמת השרון, והיובל ברעננה.

גונן השתתפה בתוכנית הטלוויזיה "מי סופר?", במספר תוכניות רדיו, וסיפוריה שודרו בתוכנית הרדיו "עוד סיפור אחד ודי".

הספר "ספסל הסיפורים" היה מועמד לתרגום לשפות זרות על ידי המכון לתרגום ספרות עברית. בנוסף, נבחר "ספסל הסיפורים" לרשימת הספרים של משרד החינוך לרגל 60 שנות מדינה בנושא: "עליה וקליטה".

נשואה ואם לבן ובת וסבתא לנכדים. כיום מתגוררת ברעננה.

## ספריה
* בין האותיות פרצה מריבה - ספר עם חוברת עבודה (תל אביב: לילך, 1995)
* שנה נוגעת בשנה: המקראה לחנוכה (כפר יונה: ליתם, 1997)
* מסיבת הפתעה (קריית גת: דני ספרים, 1997)
* מה קרה לביל הפיל? (תל אביב: ש' זימזון, 1998)
* מי מגלה לאילנות? (כפר יונה: ליתם, 1998)
* צעדים על השביל (קריית גת: דני ספרים, 1999)
* סוד הקסם (קריית גת: דני ספרים, 2000)
* לילה טוב לשמש שהפכה לירח (קריית גת: דני ספרים, 2001)
* מהי דמותה של הרוח? (קריית גת: דני ספרים, 2002)
* הנעליים של אבא (קריית גת: דני ספרים, 2003)
* מה היה קורה אם (קריית גת: דני ספרים, 2003)
* הצבע של המחשבות (קריית גת: דני ספרים, 2003)
* קפסה מיחדת (קריית גת: דני ספרים, 2003)
* איך שומעים שקט? (חולון: צבר, 2004)
* איך צובעים ים? (חולון: צבר, 2004)
* מה רטוב יותר? (חולון: צבר, 2004)
* מה מסתתר באריזה? (חולון: צבר, 2004)
* ספסל הסיפורים (קריית גת: דני ספרים, 2006)

## קישורים חיצוניים

* 
* נעמי גונן באתר worldcat
* נעמי גונן בגוגל ספרים
* גילי בר-הלל, ספסל הסיפורים באתר עוד דף אחד ודי, 1 במרץ 2006
* 
* נעמי דה-מלאך, ספרות הילדים קולטת עלייה, ילדות, עיון ומחקר בתרבות ילדים 2 (התשעז) עמודים 11–32
* נעמי גונן, פגישה מאוחרת, אתר אסימון, 19 במאי 2011
* נעמי גונן, מסע בתוך שלוליות לבנות, אתר אסימון, 3 במאי 2011
* אייל הראל, שקיעה / נעמי גונן, אתר השראה, 26.11.2020

## הערות שוליים

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:משוררות ישראליות
קטגוריה:משוררים ישראלים
קטגוריה:ישראליות שנולדו ב-1953
קטגוריה:ישראלים שנולדו ב-1953
יצחק ליבוביץ'

[ממוזער|עם רבי [זלמן לייב טייטלבוים, האדמו"ר מסאטמר]]
[ממוזער|300px|ב[סעודת פורים, יחד עם בני קהילתו]]
הרב **יצחק ליבוביץ** (ביידיש: **לעבאוויטש**, נולד בכ"א בשבט ה'תש"ז) הוא רב חרדי-חסידי, גאב"ד וודרידזש  ומייסד קהל יראים וודרידזש, במדינת ניו יורק ובעל מחבר ספר ברכת יצחק.

## ביוגרפיה
נולד במישקולץ הונגריה, לרב שלמה בנו של הרב עקיבא צבי מבלד, ולברכה בת הרב יצחק ארנפלד מזנטה הונגריה, מחבר ספר נחלת יצחק.

בסיון ה'תש"ט הגיעה משפחתו לאמריקה והתיישבה בוויליאמסבורג, ברוקלין.

נודע כעילוי והיה מ-10 התלמידים הראשונים בתלמוד תורה תורה ויראה של חסידות סאטמר בוויליאמסבורג. בגיל 12 למד אצל הרב הלל ליכטנשטיין מקראסנא במשך שנתיים, ולאחר מכן למד אצל הרב אלעזר שפירא מקיוויאשד. בגיל שש עשרה החל ללמוד אצל הרב יואל טייטלבוים מסאטמר.

בשנת ה'תשכ"ו נישא לציפערל, בת הרב נפתלי ליכטנשטיין בן הרב אברהם אב"ד סמאש-אויוואר בן הרב מקראסנא הרב ברוך בנדיט ליכטנשטיין. בשנת ה'תשכ"ח, בגיל 20, התמנה לאחד מראשי הישיבה בישיבת תורה ויראה דסאטמר בברוקלין. בהמשך כיהן כרב קהילת אהל אברהם בוויליאמסבורג. בשנת ה'תשל"ו הקים את ישיבת "ישרש יעקב", על שם סבו הרב יעקב שפירא אב"ד טערצאל.

בשנת 1978 עבר עם הישיבה לויינלנד, ניו ג'רזי לשנה אחת. בשנת ה'תשל"ט עבר עם הישיבה לטורונטו, אונטריו, קנדה לשנה אחת, לשם נשלח על ידי הרבי משולם פייש לאווי מטאהש להקים מוסדות.

בשנת ה'תשמ"ה עבר לעיר וואודרידזש יחד עם ישיבתו. בכך הפכו לראשוני היהודים החסידים לאחר מלחמת העולם השנייה שעזבו את ניו יורק לטובת הרי קטסקיל הגבוהים. כעבור כ-15 שנה הוקמה גם העיירה קיימישא לייק, על ידי חסידות ויז'ניץ מונסי.

בשנת ה'תשנ"ח הוקם "בית המדרש הגדול דקהל יראים וואודרידזש". על אף שהוא תלמידו של הרב יואל מסאטמר, הוא עצמאי ואינו חלק מחסידות סאטמר.

## משפחתו
מחותן עם רבי יצחק טוביה וייס גאב"ד העדה החרדית, ועם רבי אליעזר חיים בלום מקאשוי. 

בנו הרב יעקב משה מתגורר במונסי ומכהן כראש ישיבת בית הלל, בנו הרב יהושע הוא ראש הכולל של קהילת נייטרא ב, ניו יורק.

## קישורים חיצוניים

* 
* שיעוריו באתר קול הלשון
* הגאון רבי יצחק לעבאוויטש שליט"א האדמו"ר מוואודריזש, באתר פורום אוצר החכמה
* קהל וואודרידזש באתר אידטיש פורום

## הערות שוליים

קטגוריה:רבנים חרדים אמריקאים
קטגוריה:חסידי סאטמר
קטגוריה:אמריקאים שנולדו ב-1947
ליגת המלכים

**ליגת המלכים** (באנגלית: **Kings League Infojobs**) היא ליגת כדורגל בידורית בסגנון 7×7.

הליגה הוקמה בדצמבר 2022 על ידי כדורגלן העבר ג'רארד פיקה בשיתוף עם אנשי כדורגל וסטרימרים ברשת. הליגה כוללת חוקים שונים מהכדורגל המסורתי, כדי להוסיף למשחקים אלמנט של דינמיות ובידור.

## כללים
לליגת המלכים יש סט חוקים משלה, שנוצר באמצעות הצבעה שנערכה ברשתות החברתיות, שבה ניתנה לאוהדים ההזדמנות להצביע על הכללים.

כללים אלו כוללים דו-קרב פנדלים להכרעה ממרכז המגרש, ביטול חוק הנבדל, חילופים ללא הגבלה, כרטיס צהוב מביא להרחקה של 2 דקות וכרטיס אדום מביא להרחקה של 5 דקות עד שמחליף יכול להיכנס.

כמו כן, המשחק מתחיל כמו במחניים, כאשר הכדור מונח במרכז המגרש ועל השחקנים לרוץ כדי להגיע אליו. המשחקים מחולקים לשתי מחציות של 20 דקות, ולכל קבוצה יש "נשק סודי" מיוחד, בו היא יכולה להשתמש פעם אחת בכל משחק. כלי הנשק הסודיים כוללים בעיטת עונשין לטובתם, הרחקה של שחקן יריב למשך 2 דקות, זכות למשך שתי דקות שכל שער שלהם שייכבש יהיה שער כפול, ויכולת לגנוב את כרטיס הנשק הסודי של הקבוצה היריבה.

## פורמט
ליגת המלכים בנויה בסגנון אפרטורה וקלאוסורה, שבו כל שנה מחולקת לעונת חורף ועונת קיץ. במהלך הליגה הסדירה שתים עשרה הקבוצות משחקות בכל יום נגד קבוצה אחרת, בליגה המתפרסת על אחד עשר ימי משחק. שמונה הקבוצות המובילות על פי דירוגיהן בסוף הליגה הסדירה עולות לפלייאוף. כל יום משחקים כולל שישה משחקים בני ארבעים דקות, המחולקים לשתי מחציות של עשרים דקות, והם משוחקים ברציפות על אותו מגרש.

## שידור
כל המשחקים של ליגת המלכים זמינים לצפייה בחינם באמצעות סטרימינג בשידור חי בערוצי הליגה הרשמיים ב-Twitch, ב-YouTube וב-TikTok.

הליגה האיטלקית של הקינגס ליג משודרת כל יום שני בערוץ ONE2 

בסיבוב הראשון צפו בממוצע 450,000 צופים, והמשחק הנצפה ביותר הגיע לשיא של 780,000 צופים. בסיבוב השני גדל הקהל הממוצע ל-558,200 צופים, עם שיא של 945,000 צופים. בסיבוב השלישי, אחד המשחקים נצפה על ידי יותר מ-1.3 מיליון איש.

## ביקורת
חאבייר טבאס, נשיא ה-LFP, מתח ביקורת על ליגת המלכים וכינה אותה "קרקס". נשיא ליגת המלכים, ג'רארד פיקה הגיב ואמר שכדי למשוך קהל צעיר יותר, על הליגה ליצור תוכן קצר ומבדר יותר. הוא גם טען שאם המשחקים יהיו באורך 90 דקות, הליגה "צריכה לפחות להציג חוקים מעניינים יותר".

חשבון ה-X של הליגה הצרפתית לעג לג'רארד פיקה, כאשר העלה תמונה שלו נכשל בשמירה על קיליאן אמבפה, עם הכיתוב "וכך נולדה ליגת המלכים". 

בתגובה, העלה החשבון הרשמי של ליגת המלכים תמונה של פיקה, עם תמונה של גביע ליגת האלופות והכיתוב "x4" ומתחתיו סמל של הליגה הצרפתית עם תמונת הגביע והכיתוב "x1". 
## קישורים חיצוניים

* 

## הערות שוליים

קטגוריה:תחרויות כדורגל בספרד
קטגוריה:גרסאות של כדורגל
STS-66

**STS-66** היא המשימה ה-13 של מעבורת החלל אטלנטיס ששוגרה ממרכז החלל קנדי, פלורידה, ב-3 בנובמבר 1994. צוות המעבורת עסק בחקר כדור הארץ.

## הצוות
* **מפקד המשימה:** דונלד מקמונגל
* **טייס:** קרטיס בראון (Curtis L. Brown)
* **מומחה למשימה:** אלן אוצ'ואה
* **מומחה למשימה:** ג'וזף טנר (Joseph R. Tanner)
* **מומחה למשימה:**  ז'אן פרנסואה קלוורוי (Jean-François Clervoy)
* **מומחה למשימה:** סקוט פרז'ינסקי (Scott E. Parazynski)

## תיאור הטיסה
המעבורת המריאה ב-3 בנובמבר 1994 מכן שיגור 39B במרכז החלל קנדי כמתוכנן.

במעבורת הותקנה מערכת ATLAS-03 של ספייסלאב. זו הייתה הטיסה שלישית של המערכת אחרי STS-45 ו-STS-56. בעזרת המערכת בוצעו מדידות שונות של מצב האטמוספירה. בין היתר היא כללה מכשירי מדידה שנבנו בבלגיה וצרפת.

בנוסף מכשור המעבורת כלל מערכת Cryogenic Infrared Spectrometer Telescope for Atmosphere, or CRISTA שנבנתה בגרמניה. היא שוחררה לטיסה עצמאית ביום השני של המשימה ושהה במרחק 40–70 ק"מ מהמעברות. היא חזרה למעברות ביום האחרון של המשימה.

ב-4 באוקטובר החלו ניסויים בתחום אינטרפרומטריה.

המעבורת נחתה ב-14 בנובמבר במסלול נחיתה מס' 22 בבסיס חיל האוויר אדוארדס.

## קישורים חיצוניים

* סיכום המשימה באתר נאס"א
* תיאור המשימה
* דיווח לעיתונות
* סרטון על המשימה

קטגוריה:משימות מעבורות החלל
קטגוריה:1994 בארצות הברית
שאול קוסובסקי שחור

הרב **שאול קוסובסקי שחור** (ל' באב תרצ"ג, 22 באוגוסט 1933 - כ"ג באלול תשכ"ז, 28 בספטמבר 1967) היה משפטן ותלמיד חכם חרדי, מחבר הספר 'דבר שאול' ומרבני חוג חזון איש.

## ביוגרפיה
שאול קוסובסקי שחור נולד בתל אביב לרב דוד שלמה קוסובסקי שחור בנו של הרב יצחק קוסובסקי ולליפשא, בגיל חמש נסע לווילנא לבקר את דוד אביו הרב חיים עוזר גרודזנסקי, למד בתלמוד תורה בתל אביב ולאחר מכן למד בישיבת הרב עמיאל, בגיל שבע עשרה נסע לבקר את סבו הרב יצחק קוסובסקי שחור ביוהנסבורג.

למד בישיבת חברון כנסת ישראל שם הכיר את גיסו לעתיד - הרב דב יפה, בהשפעתו התקרב ל"חזון איש".

בטבת תשי"ג התחתן עם ויכנה ורדה, בת הרב יוסף כהן, שהתייתמה בגיל צעיר וגדלה בבית דודה הרב אהרן כהן ראש ישיבת חברון.

בתקופת אירוסיו למד בישיבת פוניבז' בבני ברק, אחרי החתונה למד בכולל האברכים של ישיבת מיר בירושלים, בתקופה זו החל ללמוד משפטים וכמקובל בקרב חלק מחברי חוג חזון איש שלא להתפרנס מלימוד תורה.

בשנת תשי"ט עבר לגור בבני ברק בסמיכות לרבו הרב חיים גריינמן והחל ללמוד בכולל חזון איש, בקיץ תשכ"א חלה בסרטן, ממנו נפטר בכ"ג באלול תשכ"ז. בהלווייתו שיצאה מכולל חזון איש הספידוהו הרבנים ניסים קרליץ, משה טיקוצ'ינסקי, גיסו הרב דב יפה ועוד רבנים, נקבר בבית הקברות שומרי שבת בבני ברק.

## לקריאה נוספת
* 

## קישורים חיצוניים
* 
* 
* 
* 
* 

## הערות שוליים

קטגוריה:בוגרי ישיבת חברון כנסת ישראל
קטגוריה:בוגרי ישיבת היישוב החדש
קטגוריה:מחברי ספרות תורנית
קטגוריה:אישים הקבורים בבית הקברות שומרי שבת
קטגוריה:תלמידי החזון איש
קטגוריה:עורכי דין ישראלים במאה ה-20
קטגוריה:משפחת שחור
קטגוריה:ישראלים שנולדו ב-1933
קטגוריה:ישראלים שנפטרו ב-1967
דייוויד אלן

**דייוויד אלן** (באנגלית: **David Allan**; 13 בפברואר 1744 – 6 באוגוסט 1796) היה צייר ומאייר סקוטי, הידוע בעיקר בזכות נושאים היסטוריים ויצירות ז'אנר.

## ביוגרפיה
הוא נולד באלואה שבמרכז סקוטלנד. לאחר שעזב את האקדמיה לציור בגלאזגו (1762), הוא השיג את חסותם של צ'ארלס קתקרט, ושל ארסקין ממאר, שבאחוזתו הוא נולד. בשנת 1764 אפשר ארסקין לאלן לנסוע לרומא. הוא נשאר באיטליה עד 1777, למד אצל גאווין המילטון (אנ') והעתיק את המאסטרים הישנים.

בשנת 1771 שלח אלן שני ציורים היסטוריים, "פומפיוס הגדול לאחר תבוסתו" ו"קלאופטרה בוכה על אפרו של מארק אנטוני" (שני הציורים אבדו) לתערוכה של האקדמיה המלכותית לאמנויות בלונדון. בשנת 1773, הוא היה עדיין ברומא, זכה "פרידת הקטור מאנדרומדה" במדליית הזהב של האקדמיה די סן לוקא.

בין היצירות המקוריות שצייר היה ציור, המציג משרתת קורינתית המציירת את צלו של אהובה - יצירה הידועה היטב בזכות התחריט המצוין של דומניקו קונגו. הציור זיכה אותו במדליית הזהב שניתנה על ידי האקדמיה די סן לוקא בשנת 1773 עבור היצירה הטובה ביותר של ציור היסטורי. בהיותו באיטליה ביקר גם בממלכת נאפולי, שם התקבל היטב על ידי השגריר הבריטי סר ויליאם המילטון, שהיה גיסו של פטרונו של אלן, לורד קתקרט. אלן צייר הרבה רישומים של חיי הרחוב ברומא ובנאפולי.

הוא חזר מרומא ב-1777, התגורר זמן מה בלונדון, והעסיק את עצמו בציור דיוקנאות. ב-1780 הוא נסע לאדינבורו, שם, עם מותו של אלכסנדר רנצ'ימן ב-1786, הוא מונה למנהל ואמן האקדמיה לאמנויות. שם הוא צייר וחרט באקווטינטה שלל יצירות, כולל כאלו שבהן הוא מוכר בעיקר, כמו "חתונה סקוטית", "ריקוד בהיילנד", ואיור "הרועה העדין" שלו (מבוסס על שירו של אלן רמזי הרועה העדין). לפעמים הוא כונה "ויליאם הוגארת הסקוטי", אף שחסרו לו תכונות סאטיריות כמו של הוגארת'. בין תלמידיו היה אלכסנדר קארס שעבודותיו המוקדמות מראות את השפעתו של אלן. הוא גם הפיק איורים לגרסה של שירי ג'יימס מקפרסון.

דייוויד אלן נפטר באדינבורו ב-6 באוגוסט 1796. קברו נמצא במתחם הקבורה הישן של קלטון.

## גלריה

File:Allan-highlandwedding1780.jpg|חתונה בהיילנד
File:David Allan (1744-1796) - James Craig (1739–1795), Architect - PG 729 - National Galleries of Scotland.jpg|ג'יימס קרייג
File:David Allan (1744-1796) - The Uncultivated Genius - NG 2126 - National Galleries of Scotland.jpg|צייר ביצירה


## קישורים חיצוניים

* 

## הערות שוליים

קטגוריה:ציירים סקוטים
קטגוריה:ילידי 1744
קטגוריה:בריטים שנפטרו ב-1796
סם ניבולה

**סמואל "סם" ג'ון נבולה** (באנגלית: **Samuel “Sam“ John Nivola** נולד 26 בספטמבר 2003) הוא שחקן בריטי-אמריקאי, בנם של השחקנים אמילי מורטימר ואלסנדרו ניבולה.

## ביוגרפיה
סם ניבולה הוא בנם הבכור של השחקנית הבריטית אמילי מורטימר ושל השחקן האמריקאי אלסנדרו ניבולה. יש לו אחות, מאי (נולדה 2010). כמו אביהם, האחים התלהבו מטניס בילדותם. סם ניבולה התפתח לשחקן צעיר ומוכשר והתחרה בטורנירי USTA התאחדות הטיס של ארצות הברית .

ניבולה התגורר בלוס אנג'לס עם משפחתו עד 2012. לאחר מכן הוא עבר לברוקלין, ניו יורק עם הוריו ואחותו.

## קריירה
הופעת הבכורה של ניבולה הייתה בפרק בסדרת הטלוויזיה "Doll & Em". שנה לאחר מכן הופיע בפרויקט בסרט "River of Fundament". פרויקט שיתופי חדש בהשראת הרומן האמריקני נורמן מיילר משנת 1983, "River of Fundament", המתרחש במצרים הפרעונית. הפרויקט נוצר כאופרה לא מסורתית עם סדרה של מופעים חיים חד-פעמיים שבוצעו על פני נופים אמריקאים.

בשנת 2021 שיחק בסרט "With/In: חלק 2". הסרט סובב סביב הנושא של בידוד וניבולה משתתף בו לצד אימו ואביו. בשנת 2022 שיחק בסרט "With/In", סדרה של סיפורים הסובבים סביב הבידוד בתקופת התפרצות נגיף קורונה. באותה שנה שיחק בסרט רעש לבן.

בשנת 2023 שיחק בתפקיד ראשי בסרט "איילין".

בשנת 2024 לוהק ניבולה לתפקיד ראשי בסדרת הטלוויזיה, הלוטוס הלבן. באותה שנה שיחק במיני סדרה הזוג המושלם.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:שחקנים ילדים בריטים
קטגוריה:במאים אמריקאים
קטגוריה:תסריטאים אמריקאים
קטגוריה:אמריקאים שנולדו ב-2003
קטגוריה:בריטים שנולדו ב-2003
מינו דה פיאסול

[200px|ממוזער|שמאל|[הדפס של מינו דה פיאסול מאת ג'ובאני בטיסטה צ'קי]]
**מינו דה פיאסול** (באיטלקית: **Mino da Fiesole** ;אוגוסט 1429, ארצו – 11 ביולי 1484, פירנצה) היה פסל איטלקי מראשוני פסלי הדיוקנאות של הרנסאנס.

## ביוגרפיה
דה פיאסול תלמיד עמית של דזידריו דה סטיניאנו שהושפע מאנטוניו רוסלינו ועמית של הפסל מתיו סיוויטלי 
באופן יוצא דופן מחבריו הפלורנטינים דה פיאסול שהה פעמיים ברומא בשנים 1459 עד 1464 ובשנים 1473/4 עד 1480.

ביוגרפיה של דה פיאסול נכללת בספרו של ג'ורג'ו וזארי "חיי הציירים, הפסלים והאדריכלים הדגולים ביותר".

## גלריה

Bust of Giovanni di Cosimo de' Medici by Mino da Fiesole-Bargello.jpg|פרוטומה של ג'ובאני די קוזימו דה מדיצ'י במוזיאון הלאומי ברג'לו
Bust of Piero de' Medici by Mino da Fiesole-Bargello.jpg|פרוטומה של פיירו די קוזימו דה מדיצ'י במוזיאון הלאומי ברג'לו
A bust of Rinaldo della Luna by Mino da Fiesole.jpg|פרוטומה של רינלדו דה לה לונה במוזיאון הלאומי ברג'לו
Portrait of Niccolo Strozzi by Mino da Fiesole-Bode Museum.jpg|פרוטומה של ניקולו סטרוצי במוזיאון בודה
Mino da fiesole, diotisalvi neroni, 1464. 02.JPG|פרוטומה של דיוטיסלבי נרוני  במוזיאון הלובר
National gallery in washington d.c., mino da fiesole, astorgio manfredi, 1455 01.JPG|פרוטומה של אסטור השני מנפרדי  בגלריה הלאומית לאמנות
Alfons Da Fiesole Louvre RF1611.jpg|תבליט של אלפונסו החמישי, מלך אראגון במוזיאון הלובר
Clevelandart 2009.271.jpg|תבליט של יוליוס קיסר במוזיאון קליבלנד לאמנות
Medieval Portrait of Scipio Africanus (Philadelphia Museum of Art).jpg|תבליט של סקיפיו במוזיאון פילדלפיה לאמנות
Mino da Fiesole - Paulus Venetus PP. II.jpg|פרוטומה של פאולוס השני במוזיאון הלאומי של ארמון ונציה
Blessing Christ by Mino da Fiesole-Bode Museum.jpg|פסל ישו המברך במוזיאון בודה
Mino da fiesole, monumento al Marchese Ugo di Toscana, 05 putto reggistemma.JPG|מונומנט ליו, מרגרייב טוסקנה במנזר הבנדיקטינים באדיה פיורנטינה בפירנצה
Young Saint John the Baptist MET 23392.jpg|פרוטומה של יוחנן המטביל הצעיר במוזיאון המטרופוליטן לאמנות


## קישורים חיצוניים

* 

קטגוריה:פסלים איטלקים במאה ה-15
קטגוריה:חיי הציירים, הפסלים והאדריכלים הדגולים ביותר
קטגוריה:ילידי 1429
קטגוריה:נפטרים ב-1484
אוננה

**אוננה** הוא **גם** שם משפחה יהודי גרמני, אשר נושאיו נמנים עם מגורשי בוואריה שהגיעו בשלהי המאה ה-15 לבלקן ובעיקר לאזור בולגריה, לאחר שגורשו על ידי לודוויג התשיעי, דוכס בוואריה. מקור השם במילה "Sonne" (מילולית: השמש), ולאורך השנים נכתב כזוננה (Sonnena). במחצית השנייה של המאה ה-17, כיהן הרב עמנואל זוננה כרב הראשי של הקהילה האשכנזית של סופיה. לפי גרסה אחת, לקראת העלייה ההמונית לישראל, שינו מרבית נושאי שם המשפחה את השם לאוננה בכדי להימנע מקונוטציות הקשורות לשפה העברית, ולפי גרסה אחרת השם השתנה לאורך השנים עוד בבולגריה, ככל שנטמע הקהל האשכנזי הקדום בקהל הספרדי הגדול.

קטגוריה:שמות משפחה
איסור החמצת שיירי המנחות

**האיסור להחמיץ את שיירי המנחות** היא מצוות לא תעשה מתוך תרי"ג מצוות, לפיה אסור לעשות חמץ משיירי המנחות שמיועדים לכהנים.

## מקור המצווה
בפרשת ויקרא נאסר על הבאת קורבן מנחה מחמץ:

בפרשת צו אומר ה' למשה לצוות את אהרון ובניו על אופן הקרבת ואכילת קורבן מנחה:

חז"ל דרשו מהסמכת המילים  למילה  שגם **שיירי המנחות**, שהם החלק שהכהנים מקבלים מהמנחה - צריכים להיאכל כמצה ואסור לעשות מהם חמץ.

## טעמי המצווה

## דיני המצווה
למעט החלות שבקורבן תודה ובשתי הלחם, כל המנחות מוקרבות כשהן מצה, כלומר כשהן לא הוחמצו.

מרוב המנחות יש להקטיר קומץ על המזבח ולאחר מכן לתת לכהנים את **שיירי המנחה**. את שיירי המנחה הכהנים לשים, אופים ואוכלים בעזרה כשהיא מצה, ונזהרים שלא להחמיץ את הבצק:

למרות שבהכנת מצות לפסח יש ללוש את הבצק דווקא במים קרים ולא בפושרים, בשיירי מנחה הקלו חכמים כיוון ש"כהנים זריזים הם" ואפשר לסמוך על כך שימנעו מהבצק להחמיץ.

מהכפילות של הפוסקים שאוסרים על עשיית חמץ מהמנחות דרשו חכמים גם אם עשו מהמנחה חמץ - אסור מהתורה להחמיץ אותה בשנית:

האיסור מהתורה הוא דווקא על מנחה הכשרה להקרבה, אבל המחמיץ מנחה שנפסלה מהקרבה - אינו לוקה. בתלמוד הבבלי הסתפקו האמוראים האם איסור התורה חל במקרה של החמצה נוספת של מנחה שכבר הוחמצה כשהיא כשרה ולאחר מכן נפסלה, וכן במקרה של החמצת המנחה בראש המזבח כשהיא כבר הוקרבה. הרמב"ם הכריע בשני ספקות אלו לקולא, שאינו לוקה.

## הערות שוליים

קטגוריה:מצוות לא תעשה
קטגוריה:תרי"ג מצוות
קטגוריה:קורבן מנחה
קטגוריה:מצוות הנעשות על ידי כהן
קטגוריה:פרשת צו
אוצ'אי אובאג'י

**אוצ'אי יאנג אובאג'י** (באנגלית: **Ochai Young Agbaji**; נולד ב-20 באפריל 2000) הוא כדורסלן אמריקאי המשחק בעמדת הקלע בברוקלין נטס מליגת ה-NBA.

## קריירה
אובאג'י נולד במילווקי, אך גדל בקנזס סיטי. אביו, היגר לארצות הברית מניגריה כאשר היה בן 17, ושיחק כדורסל באוניברסיטת ויסקונסין-מילווקי, בה שיחקה גם אימו של אוצ'אי. בילדותו שיחק אובאג'י גם כדורגל, אך כשהגיע לתיכון החל להתמקד בכדורסל, ובחר לשחק עבור קבוצת הכדורסל של אוניברסיטת קנזס בשנים 2018–2022. ב-24 בינואר 2022 קלע שיא קריירה של 37 נקודות בניצחון 94–91 בהארכה כפולה על טקסס טק. בעונתו האחרונה באוניברסיטה הוביל אובאג'י את קבוצתו לגמר אליפות המכללות בכדורסל, קלע 12 נקודות במשחק הגמר ונבחר לשחקן המצטיין בפיינל פור ולנבחרת הטורניר. ב-24 באפריל 2022 הכריז כי יתמודד בדראפט 2022 ב-NBA.

בדראפט נבחר אובאג'י בבחירה ה-14 על ידי קליבלנד קאבלירס, וב-2 ביולי 2022 חתם על חוזה רוקי בקבוצה. ב-1 בספטמבר 2022 עבר בטרייד ליוטה ג'אז, יחד עם לאורי מארקנן, קולין סקסטון, 3 בחירות סיבוב ראשון לא מוגנות בדראפט ו-2 בחירות הניתנות להחלפה, בתמורה לדונובן מיטשל.

ב-19 באוקטובר ערך את הופעת הבכורה שלו ב-NBA, כשנכנס לשחק לדקה אחת בניצחון קבוצתו 123–102 על דנבר נאגטס. ב-20 במרץ קלע שיא קריירה של 27 נקודות (כולל 6 שלשות והוסיף 5 ריבאונדים, 3 אסיסטים וחסימה אחת בניצחון קבוצתו 128–120 על סקרמנטו קינגס. ב-8 באפריל שבר את שיאו וקלע 28 נקודות בניצחון 118–114 על דנוור נאגטס, למרות שקלע רק 3 מתוך 11 זריקות לשלוש.

ב-8 בפברואר 2024 הועבר בטרייד לטורונטו ראפטורס יחד עם קלי אוליניק.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי ויסקונסין
קטגוריה:מילווקי: אישים
קטגוריה:כדורסלנים אמריקאים
קטגוריה:ויסקונסין: כדורסלנים
קטגוריה:כדורסלני אוניברסיטת קנזס
קטגוריה:כדורסלני יוטה ג'אז
קטגוריה:כדורסלני סולט לייק סיטי סטארס
קטגוריה:כדורסלני טורונטו ראפטורס
קטגוריה:כדורסלני ברוקלין נטס
קטגוריה:בחירות דראפט של קליבלנד קאבלירס
קטגוריה:אמריקאים ממוצא ניגרי
קטגוריה:אמריקאים שנולדו ב-2000
קבאנה

**קבאנה** (Kavanagh; Cabana) הוא שם משפחה.

קטגוריה:שמות משפחה איריים
קטגוריה:שמות משפחה
שגרירות אינדונזיה בבייג'ינג

**שגרירות הרפובליקה של אינדונזיה בבייג'ינג** (באינדונזית: **Kedutaan Besar Republik Indonesia di Beijing Chinese**, בסינית: **印度尼西亚共和国驻华大使馆**) היא הנציגות הדיפלומטית של הרפובליקה של אינדונזיה ברפובליקה העממית של סין. השגרירות מאומנת גם למונגוליה. אינדונזיה מחזיקה בשלושה קונסוליות בסין, הכפופות לשגרירות: גואנגג'ואו, הונג קונג, ושאנגחאי. השגריר האינדונזי הראשון בסין היה ארנולד מונונטו  (1953–1955). השגריר הנוכחי, ג'אוהארי אורטמנגון, מונה על ידי הנשיא ג'וקו וידודו ב-20 בפברואר 2018.

## היסטוריה
היחסים הדיפלומטיים בין אינדונזיה לסין נוסדו ב-13 באפריל 1950. ממשלת אינדונזיה מינתה את איסק מהדי משגרירות אינדונזיה בבנגקוק לבייג'ינג כדי להקים נציגות דיפלומטית. מהדי מונה אז לממונה על היחסים עד הגעתו של השגריר האינדונזי הראשון בסין, ארנולד מונונטו.

במהלך טיהור הקומוניסטים באינדונזיה שאחר ניסיון ההפיכה של תנועת 30 בספטמבר  ב-1965 הידרדרו היחסים בין אינדונזיה לסין, וממשלת אינדונזיה האשימה את סין במעורבת בתנועה. ב-30 באוקטובר 1967 הקפיאה אינדונזיה את יחסיה עם סין. המתיחות הייתה גבוהה קודם ניתוק הקשרים בין שתי המדינות. מספר הפגנות גדולות מול שגרירות אינדונזיה כולל באפריל כאשר "המונים מהפכניים" פרצו אל בניין השגרירות ובאוגוסט כאשר המשמרות האדומים הסתערו על השגרירות. תקריות אלימות פקדו גם את שגרירות סין בג'קרטה. ממשלת אינדונזיה סברה ששגריר אינדונזיה בסין, ג'אווטו, נוטה לשמאל ואוהד את המפלגה הקומוניסטית של אינדונזיה. אזרחותו נשללה על ידי הממשלה על מנת למנוע ממנו לשוב לאינדונזיה.

לאחר יותר מ-20 שנה של ניתוק, הודיעו אינדונזיה וסין ב-23 בפברואר 1989, כי שתי המדינות יחדשו את היחסים הדיפלומטיים ביניהם. הצהרה זו הוכרזה לאחר פגישה בין הנשיא סוהארטו ושר החוץ הסיני צ'יאן צ'ין בטוקיו, יפן, במהלך הלווייתו של הקיסר הירוהיטו. ב-3 ביולי 1990, הודעה משותפת שנחתמה בבייג'ינג קבעה כי ההתחלה מחדש הרשמית של היחסים הדיפלומטיים תחל ב-8 באוגוסט 1990. השגריר האינדונזי הראשון בסין לאחר תחילת היחסים היה אבדוררחמן גונאדירדג'ה (1990–1994).

הנציגות הראשונה בשנות ה-50 שכנה ברובע דונגצ'נג בבייג'ינג. לאחר חידוש היחסים ב-1990, מוקמה השגרירות ברובע צ'או-יאנג. ביולי 2004 עברה השגרירות למיקומה הנוכחי בדונגז'ימנוואי דאג'י.

## קישורים חיצוניים

* 

## הערות שוליים

קטגוריה:אינדונזיה: יחסי חוץ
אינדונזיה
קטגוריה:בייג'ינג: מבנים
אנה מריה נגרה

[250px|שמאל|ממוזער|"קובייה", [גני תקווה, 2023]]
**אנה מריה נגרה** (ברומנית: **Ana Maria Negară**; נולדה ב-9 באוגוסט 1984) היא פסלת רומניה בינלאומית. אשר זוכת פרס אמני איגוד הפיסול של רומניה (2015).

## ביוגרפיה
נגרה קיבלה תואר ראשון (2008) ותואר שני (2010) בפיסול. היא בעלת תואר דוקטור באמנות חזותית מהאוניברסיטה הלאומית לאמנויות, ג'ורג' אנסקו , יאסי, רומניה (2014). בין השנים 2014–2016, עבדה כפרופסור אסיסטנט במחלקה לפיסול באוניברסיטת האמנויות, ג'ורג' אנסקו, יאסי. היא פרסמה מאמרים במגוון תיאוריות האמנות ובכתבי עת בינלאומיים. היא השתתפה במספר תערוכות קבוצתיות וזכתה במספר פרסים.

בשנת 2010, התקבלה כחברה באיגוד האמנים המקצועיים של רומניה .

בשנת 2012 שימשה בתור המנהלת האמנותית של הסימפוזיון הבינלאומי Gorj Fest בטרגו ז'יו, רומניה.

### סימפוזיונים בינלאומיים בפיסול
* "VI-th" פוניבז', ליטא (2015)
* אסואן "21", מצרים (2016)
* דניזלי, טורקיה (2016)
* פסטיבל אמנות אוסטרקה, מצרים (2016)
* טהראן, איראן (2017)
* פאפוס, קפריסין (2017)
* דוחא, קטר (2017)
* "אבן בגליל", מעלות-תרשיחא, ישראל (2018)
* "NICĂPETRE", בראילה, רומניה (2018)
* "דרך המשי", סוחאר, עומאן (2019)
* פריולי-ונציה ג'וליה, ונציה, איטליה (2019)
* ברוקלין, ארצות הברית (2019)
* "ים סוף", ג'דה, ערב הסעודית (2019)
* International Sculpture Symposium, פלוישט, רומניה (2020)

## תערוכות יחיד
* 2008, 2009 - "התערבות אמנותית", יאסי, רומניה
* 2013 - "בתוך", יאסי רומניה

## פסלים במרחב הציבורי
* **קובייה** ("Looking from freedom") - גני תקווה (2020)

## פרסים
* בשנת 2015 זכתה בפרס אמני איגוד הפיסול של רומניה.

## קישורים חיצוניים

* אתר הבית
* אנה מריה נגרה, באתר World-ISSA
* אנה מריה נגרה, באתר Riyadh Art

קטגוריה:פסלות
קטגוריה:נשים רומניות
קטגוריה:רומניות שנולדו ב-1984
שגרירות הודו בבייג'ינג

**שגרירות [[הודו]] בבייג'נג** היא הנציגות הדיפלומטית העליונה של הרפובליקה של הודו לרפובליקה העממית של סין. השגרירות שוכנת ברובע צ'או-יאנג, בבייג'ינג. השגרירות שוכנת בסמוך לשגרירויות נוספות, בהם שגרירות ארצות הברית ושגרירות ישראל.

## היסטוריה
השגרירות הוקמה ב-1950.

בעקבות מלחמת הודו–סין ב-1962 הורד דרג היחסים בין המדינות, ועמד בראשה ממונה על היחסים עד 1976.ממוזער| תמונה של תקרת האטריום
השגרירות שכנה במקור ברובע נציגות בייג'ינג. השגרירות נפגעה במהלך מהפכת התרבות. בסביבות אותה תקופה החלו נציגויות דיפלומטיות רבות לעבור למובלעות דיפלומטיות מוגדרות. בשנת 1969 עברה השגרירות לרובע צ'או-יאנג. שגרירות ריטן, שאליה עברה הנציגות ב-1969, הייתה מבנה עץ בן שתי קומות. השגרירות הוגדרה כ"מיושנת וסובלת מצפיפות יתר". בזמן ששגרירות ריטאן פעלה, עבדו בשגרירות 29 דיפלומטים, 28 עובדים סינים ו-33 עובדים הודים שאינם דיפלומטים. ממשלת הודו חכרה את המגרש בו שוכנת שגרירות כיום בשנת 1989 תמורת כמיליון דולר.

### בניין נוכחי
בית השגרירות הנוכחי נפתח בשנת 2012. טקס הפתיחה התקיים ב־8 בפברואר 2012.

## שגרירים
רשימת שגרירי הודו בסין מ-1950.

## קישורים חיצוניים
* 

## הערות שוליים

קטגוריה:יחסי הודו–סין
הודו
קטגוריה:בייג'ינג: מבנים
שגרירות ארצות הברית בבייג'ינג

**שגרירות ארצות הברית בבייג'ינג** היא הנציגות הדיפלומטית העליונה של ארצות הברית ברפובליקה העממית של סין. השגרירות נמצאת ברובע צ'או-יאנג, בייג'ינג.
שגרירות ארצות הברית הנוכחית בבייג'ינג נפתחה ב-8 באוגוסט 2008 על ידי נשיא ארצות הברית ג'ורג' בוש והיא הנציגות הדיפלומטית האמריקאית השלישית בגודלה בעולם, אחרי שגרירות ארצות הברית בבגדאד ו.

## היסטוריה
[ימין|ממוזער|תמונה שצולמה בתוך שגרירות ארצות הברית בבייג'ינג של השגריר [גארי לוק עם צ'ן גואנגצ'נג]]
ארצות הברית שלחה נציגים דיפלומטיים ראשונים לסין ב-1844, כאשר כיילב קאשינג, ניהל משא ומתן על הסכם וואנגיה. נציגים ייצגו את ארצות הברית בסין מ-1844 עד 1857. עד 1898, לסין לא הייתה מערכת של הקיסר לקבל את כתבי האמנה של נציגים זרים.

השגרירות המקורית של ארצות הברית בסין הוקמה בשנת 1935 כאשר הנציגות האמריקאית ברפובליקה הסינית שודרגה לשגרירות בנאנג'ינג. עם זאת, השלטון המרכזי של הלאומנים הועבר לטאיפיי ב-1949 עקב מלחמת האזרחים הסינית והשגרירות נפתחה מחדש בטאיוואן ב-1953.

הקומוניסטים כבשו את הבירה הלאומית נאנג'ינג באפריל 1949, אך השגריר סטיוארט לא נקרא לחזור מסין עד אוגוסט 1949. ארצות הברית לא הכירה בממשלה החדשה של הרפובליקה העממית של סין עם הקמתה באוקטובר 1949, ותחת זאת שדרגה את הקונסוליה בטאיפיי (טאיוואן) לשגרירות ב-1953.

בשנת 1973 הקימה ארצות הברית משרד קישור בבייג'ינג כדי לייצג את האינטרסים שלה ב. ב-1976 הועלה ראש לשכת הקישור לדרגת שגריר. בדצמבר 1978 ניתקה ארצות הברית את היחסים הרשמיים עם הרפובליקה של סין. ב-1 בינואר 1979 הכריזו ארצות הברית והרפובליקה העממית של סין על נירמול היחסים ופתיחת שגרירויות הדדית, וארצות הברית הורידה את מעמד הנציגות בטאיוואן במקביל לפתיחת שגרירות בבייג'ינג.
ממוזער|מזכיר המדינה מייק פומפאו מצטלם עם נחתים אמריקאים בשגרירות בייג'ינג
מכיוון שהשגרירות חוסה תחת חסינות דיפלומטית, וממשלת סין מנועה מפעילות בו, שימשה השגרירות כמקום מחבואו של מתנגד המשטר הסיני צ'ן גואנגצ'נג לאחר שנמלט ממעצר בית.

## שגרירים
### נציגים באימפריה הסינית

### נציגים ברפובליקה הסינית

### שגרירים ברפובליקה הסינית

### שגרירים ברפובליקה הסינית (טאיוואן)

### נציגים ברפובליקה העממית של סין

### שגרירים ברפובליקה העממית של סין

## גלריה

קובץ:שגרירות ארצות הברית בסין.jpg|אזרחים סינים ממתינים בתור למחלקת הויזות בכניסה לשגרירות, 2019
קובץ:US Embassy in Beijing illuminated with blur and yellow to stand united with Ukraine (3).jpg|בניין השגרירות מואר באורות כחול וצהוב  כאות הזדהות עם אוקראינה, 2022
קובץ:Deputy Secretary Verma and Ambassador Burns pose for a photo with members of the Marine Security Guard Detachment at the U.S. Embassy in Beijing, China.jpg|מאבטחים של חיל הנחתים המוצבים בשגרירות
קובץ:United States Ambassador's Residence in Beijing.jpg|מעון מגורי השגריר


## קישורים חיצוניים

* 

## הערות שוליים

*
קטגוריה:יחסי ארצות הברית – סין
בייג'ינג
ארצות הברית
קטגוריה:בייג'ינג: מבנים
מריגו

**מריגו** (בצרפתית: **Marigot**) היא העיירה הראשית ובירת סן מרטן, קולקטיב מעבר לים של צרפת באי הקריבי סן מרטן.

## היסטוריה
ממוזער|200 פיקסלים|מבצר סן לואי|ימין
מקור השם מריגו בצרפתית הוא ביצה, שכן מריגו הייתה בתחילה כפר דייגים ששכן על ביצה. היא הפכה לבירה בתקופת שלטונו של לואי השישה עשר, מלך צרפת, שבנה את מבצר סן לואי על גבעה ליד מפרץ מריגו. כיום, הבניין הזה נחשב לחשוב ביותר במריגו.

כנסייה על שם מרטין מטור נבנתה בעיר בשנת 1941.

מריגו ממוקמת בחוף המערבי של האי סן מרטן. היא משתרעת מהחוף למערב, לאורך מפרץ מריגו והגבעות הפנימיות של האי ממזרח. בדרום מערב היא גובלת במפרץ סימפסון.

### אקלים
למריגו אקלים סוואנה טרופי (סימון שיטת קפן: *Aw*), עם מזג אוויר חמים עד חם ולח לאורך כל השנה. כמות המשקעים - המופחתת על ידי צל הגשם של ההרים ממזרח - אינה קיצונית כמו ברוב המקומות בעלי אקלים מסוג זה, כאשר השיא מתרחש מאוגוסט עד נובמבר עקב סופות הוריקן.

## תחבורה
את העיר משרת נמל התעופה הנסיכה יוליאנה שעל יד פיליפסבורג, בירת החלק ההולנדי של האי, סנט מארטן, וכן נמל התעופה ל'אספרנס שבחלק הצרפתי. מהאי ישנה מעבורת לבלווינג פוינט, אנגווילה.

## קישורים חיצוניים

* מדריך תיירות לסן מרטן
* www.geographia.com, סן מרטן

## הערות שוליים

קטגוריה:הקריביים: ערי בירה
קטגוריה:סן מרטן
קטגוריה:צרפת: ערים
לוגיקומיקס

**לוגיקומיקס – החיפוש אחר האמת** (באנגלית: **Logicomix: An Epic Search for Truth**) הוא רומן גרפי שכתבו הסופר אפוסטולוס דוקסיאדיס ומדען המחשב כריסטוס פאפאדימיטריו, צייר אלקוס פאפאדטוס וצבעה אנני די דונה. הרומן עוסק בחיפוש אחר יסודות המתמטיקה על רקע תולדות חייו של ברטרנד ראסל.

## עלילת הרומן
הרומן משלב בין המאמץ הפילוסופי-מתמטי לביסוס יסודות המתמטיקה ובין קורות חייהם של העוסקים בכך. הדמות המרכזית ברומן היא הפילוסוף והמתמטיקאי ברטרנד ראסל. דמויות נוספות הן אלפרד נורת' וייטהד, שותפו של ראסל לכתיבת "פרינקיפיה מתמטיקה", הפילוסופים לודוויג ויטגנשטיין וג'ורג' אדוארד מוּר, הפילוסוף והלוגיקן גוטלוב פרגה, המתמטיקאים דויד הילברט וגאורג קנטור, הלוגיקן קורט גדל וחלוצי מדעי המחשב אלן טיורינג וג'ון פון נוימן. לצד אחדים מגיבורי הסיפור משתתפות בעלילה גם נשותיהם: שתיים מנשותיו של ראסל, אשתו של וייטהד ואשתו של פרגה.

העלילה העיקרית מוצגת בדרך של הרצאה שנשא ראסל בארצות הברית בתקופה שלפני הצטרפותה למלחמת העולם השנייה, ובה תיאר אירועים מחייו. במקביל לעלילה העיקרית יוצרי הרומן מופיעים אף הם כדמויות בו, בדיוניהם על אופן הצגת הסיפור.

העלילה העיקרית מוצגת בשישה פרקים ממוספרים, שבהם משולבים שלושה פרקים לא ממוספרים שבמרכזם יוצרי הרומן.

הפרקים:
**פתיחה**: הצגת יוצרי הרומן ותכנון תוכנו.
1. **פמברוק לודג**': ילדותו של ראסל.
2. **שוליית הקוסם**: לימודיו של ראסל באוניברסיטת קיימברידג' ואהבתו לאליס פרסל סמית, לימים אשתו הראשונה.
3. **שנת הנדודים**: מסעותיו של ראסל לפריז ולגרמניה, שם פגש את פרגה וקנטור.
4. **פרדוקסים**: הפרדוקס של ראסל וכתיבת "פרינקיפיה מתמטיקה" עם וייטהד.
**הפסקה**: יוצרי הרומן ממשיכים לדון בתוכנו, ולאחר מכן כריסטוס פאפאדימיטיריו יוצא עם אן ברדי (שעסקה בתחקיר חזותי של הרומן) לסיור באתונה.
5. **מלחמות לוגיות-פילוסופיות**: מפגש בין ויטגנשטיין לראסל; מלחמת העולם הראשונה; טרקטט לוגי-פילוסופי.
6. **אי-שלמות**: משפטי האי-שלמות של גדל; ראסל ואשתו השנייה דורה, איתה הקים בית ספר ניסויי; ויטגנשטיין כמורה כושל; עליית הנאציזם ורציחתו של מוריץ שליק.
**פינאלה**: יוצרי הרומן צופים במחזה "אורסטיאה".

## הוצאה לאור
הספר נכתב באנגלית, תורגם ליוונית בידי דוקסיאדיס, והגרסה היוונית יצאה לאור באוקטובר 2008, לפני הגרסה האנגלית שיצאה לאור בספטמבר 2009. הספר תורגם לעוד 16 שפות, בהן עברית.

## דיוק היסטורי ומתמטי
בסוף הספר מציינים מחבריו:

בהתאם לכך, המחברים מציגים דוגמאות אחדות לסטייה של הרומן מן הדיוק ההיסטורי:

להידוק הקשר בין הרומן הגרפי להיסטוריה וללוגיקה ניתן בסוף הספר נספח ובו מידע אנציקלופדי על הדמויות והמושגים המוצגים ברומן.

על המתמטיקה שברומן העיר ד"ר גדי אלכסנדרוביץ:

## קישורים חיצוניים
* 
* 
* נמרוד אבישר, ביוגרפיקה – המלצה על ספר, באתר "בלוגיקה", 1 בינואר 2011
* 
* 
* 
* 

* Paolo Mancosu, Logicomix - Essay Review, U.C. Berkeley, January 2010


## הערות שוליים

קטגוריה:רומנים גרפיים
קטגוריה:ספרי 2008
קטגוריה:פילוסופיה של המתמטיקה
רפואה עודפת

**רפואה עודפת** (**איבחון יתר**, **טיפול יתר**) היא כל פעולה רפואית שלא תעזור למטופל ולפעמים גם תזיק לו. המונח כולל בין השאר איבחון יתר, טיפול יתר, מדיקליזציה. המונח מתייחס לטיפול רפואי רב מדי, כזה שניתן למטופל בלי שיהיה בו צורך וכן פעולות רפואיות שעלותן גבוהה מהראוי.

טיפול יתר כולל התערבויות רפואיות מיותרות, למשל במצבים בהם לא צפוי יתרון משמעותי מההתערבות הרפואית. וכן הימנעות מטיפולים מסוימים בשל שיקולי עלות. לעיתים הגורמים המשלמים עוסקים יותר בעלות הטיפול ופחות ביעילותו ובחיוניותו.

## הסיבות לרפואה עודפת
לרפואה עודפת יכולים להיות גורמים שונים:
* **חשש מתביעות** - הגורם העיקרי לרפואה עודפת הוא החשש של הרופא מתביעה עתידית במקרה של כישלון באבחנה או בהתאמת הטיפול.
* **ריצוי מטופלים** - מטופלים רבים יוצאים מנקודת הנחה שיש להם בעיה ועל הרופא לפתור אותה, לכן הם יהיו רגועים יותר כאשר יקבלו הפנייה לטיפול או בדיקה למרות שמצבם הרפואי אינו מצריך זאת.
* **הסתמכות על מיכשור טכנולוגי** - עם ההתקדמות הטכנולוגית הרופאים נוטים להסתמך על תוצאות של בדיקות מכונה ופחות על האינטואיציה הטבעית.
* **תעמולה של ארגוני תרופות ומיכשור רפואי** - תעשיית הבריאות מעוניינת לשכנע אנשים להשתמש ביותר ויותר מוצרים ובדיקות.
* **מדיקליזציה** – מצבים שבעבר לא נחשבו למחלות מוכנסים לקטגוריה שדורשת טיפול.

## הנזקים מרפואה עודפת
בארצות הברית נמצא שכ-30 אחוז מהטיפולים הרפואיים הם בלתי נחוצים.

כאשר מאבחנים מחלות שלא לצורך נגרמים לאנשים נזקים נפשיים, גופניים ומשפחתיים. איבחון כזה אף גורם להוצאות כספיות גבוהות שלא לצורך, הן לגבי המאובחנים והן לגבי מערכת הבריאות.

## דרכים להימנע מרפואה עודפת
במסמך "מניעת אבחון יתר וטיפול יתר – נייר עמדה" מוצעות דרכים להימנע מפעילויות מיותרות ברפואה:

יש לקיים קבוצת התייחסות שתאפשר לוודא כי הטיפול המוצע אכן מוצדק מחקרית.

חשוב לוודא כי משך הזמן שהטיפול אמור לקחת אכן מוצדק. גורם זה מתייחס למשל לזקנים או חולים קשים עם תוחלת חיים קצרה, שקיימת סכנה שילכו לעולמם לפני שהטיפול יושלם.

כמו כן חשוב שלצד המלצות "עשה" לטיפולים קיימות המלצות "אל תעשה".

בנוסף לאלה – חשוב לשתף את המטופלים בשיקול הדעת לגבי הטיפולים המוצעים. כיום קיימות תוכנות שעוזרות להגיע להחלטה משותפת כזאת.

## עצות למטופלים
בספר "רופאים – איך הם חושבים: על חשיבות הדיאלוג בין הרופא למטופל" מאת ג'רום גרופמן  מופיעות כמה עצות למטופלים, כדי להפחית רפואה עודפת שמקורה בשגיאות ובקונספציות מוטעות של רופאים.

תשאלו את הרופאים: מה עוד יכול לגרום לכך? שאלה זו עוזרת לרופאים להימנע מפתרון ראשוני ופשוט שעולה על דעתם ומעודדת אותם לשקול מגוון רחב יותר של אפשרויות.

תשאלו האם יש משהו שנראה לא מתאים לאבחנה הזאת? שאלה זו יכולה למנוע הטיית אישוש (נטייה להעדיף מידע שמאשר אמונות קודמות, תוך הזנחת מידע שתומך באפשרויות חלופיות), ולהוביל את הרופאים לחשיבה רחבה יותר.

תשאלו האם ייתכן שיש לי יותר מבעיה אחת? לעיתים קיימות הפרעות מרובות בו-זמנית והן יכולות לגרום לתסמינים מבלבלים.

ספרו ממה אתם הכי מודאגים. כך תפתחו פתח להרגעה (אם הדאגה לא סבירה) או לבדיקה יותר מעמיקה (אם הדאגה סבירה).

ספרו מחדש את הסיפור מההתחלה. תוכלו להעלות פרטים שהשמטתם בפעם הראשונה, או שניסוח שונה או הקשר אחר עשויים להפוך את המצב למובן יותר (בעיקר כאשר הטיפול לא הועיל או שיש סיבה כלשהי להאמין שהאבחנה שגויה).

## הערות שוליים

קטגוריה:כלכלת בריאות
קטגוריה:רפואה
סדרת קולנוע

**סדרות קולנוע** היו סדרות של פרקים או של סרטים קצרים במסגרת עלילתית אחת, ששודרו בבתי קולנוע במחצית הראשונה של המאה ה-20, טרם הפיכת מקלט הטלוויזיה למוצר ביתי נפוץ. כיום כבר אין מציגים בקולנוע סדרות, ואת מקומו תפסו מזמן מכשירי הטלוויזיה, וכיום גם המחשבים, הטלפונים החכמים ודומיהם.

## שידור תכנים מוסרטים
מכשירי הטלוויזיה, שהטכנולוגיה שאפשרה את פעולתם הייתה קיימת כבר בתחילת המאה ה-20, הפכו נפוצים בבתי מגורים רק במחצית השנייה של המאה ה-20, לאחר מלחמת העולם השנייה. לפיכך, במחצית הראשונה של המאה ה-20, היווה הקולנוע את אמצעי תקשורת ההמונים היחיד לשידור תוכן מוסרט, ולכן נהגו לשדר באולמות הקולנוע, מלבד סרטים, גם תכנים אחרים, בהם סדרות.

## מאפיינים
במונחים בני ימינו, בשפה חופשית, ניתן להגדיר את סדרות הקולנוע כ״סדרות טלוויזיה ששודרו בקולנוע״. כמו בסדרות טלוויזיה בנות ימינו, גם בסדרות הקולנוע מקובל היה להציג פרק חדש מדי שבוע, והסדרה כולה היוותה רצף עלילתי אחד. להבדיל מסדרות סרטים, לא היה מדובר בסרט חדש באורך מלא ששודר מדי שבוע (עניין מורכב ויקר מדי אפילו בימינו), אלא בפרקים, לפעמים קצרים מאוד (גם רבע שעה), ששודרו מדי שבוע בבתי הקולנוע, בדומה לפרקי סדרת טלוויזיה כיום. ניתן לראות את סדרות הקולנוע גם כ״סדרות סרטים של סרטים קצרים״.

לרוב שודר פרק בסדרת קולנוע לפני או אחרי סרט קולנוע באורך מלא, והיה בכך יתרון כפול, שכן מצד אחד הסרט העיקרי היווה את ההצדקה ללכת לקולנוע למי שטרם הכיר את סדרת הקולנוע המשודרת, ומצד שני, הרצון לצפות בפרק הבא בסדרת קולנוע אליה נחשף הצופה, היווה סיבה מבחינתו להמשיך לפקוד את בתי הקולנוע בקביעות, אף מדי שבוע במשך מספר חודשים.

## ראו גם
* סרטי באטמן - סדרות קולנוע - שתי סדרות קולנוע משנות ה-50 (כשני עשורים לפני סרט באטמן הראשון)
* יומן קולנוע - יומן חדשות שבועי שהיה נהוג לשדר בקולנוע
* סדרת טלוויזיה - צורת השידור העיקרית לסדרות מאז שהטלוויזיה הפכה נפוצה
* סדרת רשת - סדרות המשודרות באינטרנט
* סרט באורך מלא

## קישורים חיצוניים

## הערות שוליים

קטגוריה:קולנוע
קטגוריה:מונחים בקולנוע
קטגוריה:סדרות טלוויזיה
גבול איראן–ארמניה

שמאל|ממוזער|מפת ארמניה, עם איראן בדרום
**גבול איראן–ארמניה** (בפרסית: **مرز ارمنستان-ایران**; בארמנית: **Հայաստան–Իրան սահման**) הוא גבול באורך 44 קילומטרים בין איראן לארמניה, העובר ממשולש הגבולות עם אזור נחצ'יבאן של אזרבייג'ן במערב ועד למשולש עם אזרבייג'ן עצמה במזרח.

## תיאור
הגבול מתחיל במערב במשולש הגבולות המערבי עם נחצ'יבאן, אזרבייג'ן, ועובר לאורך נהר אראס אל הגבול המשולש המזרחי עם אזרבייג'ן. מזרחה לנקודה זו הגבול ממשיך לאורך האראס מזרחה.

## היסטוריה
במהלך המאה ה-19 היה הקווקז נתון במחלוקת בין האימפריה העות'מאנית, פרס ורוסיה, שהתרחבה דרומה. עד מלחמת רוסיה–פרס (1804–1813) והסכם גוליסטן שאחריה רכשה רוסיה את עיקר אזרבייג'ן של ימינו וחלקים מארמניה. הגבול המודרני בין איראן ואזרבייג'ן נמשך (למעט קטע נחצ'יבאן) לבין איראן וארמניה. בעקבות מלחמת רוסיה–פרס (1826–1828) והסכם טורקמנצ'אי נאלצה פרס לוותר על נחצ'יבאן ושאר חלקי ארמניה לרוסיה. האראס הוארך כגבול עד למשולש הגבולות עם האימפריה העות'מאנית, ובכך השלים את מה שיהפוך לגבול אזרבייג'ן–איראן.

במהלך מלחמת העולם הראשונה ערכו הקומוניסטים הרוסים מהפכה מוצלחת ב-1917, בעוד שעמי דרום הקווקז הכריזו על הרפובליקה הדמוקרטית הפדרלית של עבר הקווקז ב-1918. חילוקי דעות פנימיים הובילו לעזיבה של גאורגיה את הפדרציה במאי 1918, ואחריה זמן קצר לאחר מכן פרשו גם ארמניה ואזרבייג'ן. מעצם שמה גרמה אזרבייג'ן העצמאית החדשה למתיחות עם פרס, שכן נראה היה שהיא מרמזת על תביעה לאזור אזרבייג'ן באיראן. בשנת 1920 פלש הצבא האדום הרוסי לאזרבייג'ן וארמניה וסיים את עצמאותן. שתי המדינות, יחד עם גאורגיה, שולבו ב בתוך ברית המועצות, לפני שהופרדו ב-1936.

ועידת גבול בין איראן לברית המועצות ב-1954 ערכה כמה התאמות קטנות לאורך הגבול, לטובת איראן. לאחר מכן החל תיחום השטח, כאשר הסכם סופי נחתם ב-1957.

לאחר התפרקות ברית המועצות ב-1991 קיבלה ארמניה עצמאות וירשה את החלק שלה בגבול איראן–ברית המועצות.

## מעברי גבול
מעבר הגבול המרכזי נמצא בנורדוז-אגאראק.

## ראו גם
* יחסי איראן–ארמניה

## קישורים חיצוניים

## הערות שוליים

ארמניה
איראן
קטגוריה:איראן: גאוגרפיה
קטגוריה:ארמניה: גאוגרפיה
דונלד מקמונגל

**דונלד מקמונגל** (באנגלית: **Donald Ray McMonagle**; נולד ב-14 במאי 1952, פלינט) הוא טייס קרב ואסטרונאוט לשעבר בתוכנית מעבורות החלל של נאס"א.

## ביוגרפיה
דונלד מקמונגל נולד בעיר פלינט שבמדינת מישיגן. לאחר סיום בית הספר הוא למד תואר ראשון בהנדסת אווירונאוטיקה באקדמיית חיל האוויר של ארצות הברית וקיבל את התואר בשנת 1974. בשנת 1975 הוא סיים קורס טיס ונשלח לקוריאה הדרומית כטייס "מקדונל דאגלס F-4 פנטום". בשנת 1981 הוא סיים קורס טייסי ניסוי בהצטיינות. בשנים 1982–1985 מקמונגל היה מעורב בקידום פרויקט מטוס "ג'נרל דיינמיקס F-16 פייטינג פלקון".

בשנת 1985 הוא סיים לימודי תואר שני בהנדסת מכונות.

## שירות בתחום החלל
בשנת 1987 מקמונגל נבחר ליחידת האסטרונאוטים של נאס"א. הוא היה בצוות קרקע של מספר משימות. בשנת 1991 הוא השתתף במשימת STS-39 כטייס של מעבורת החלל אטלנטיס (מייקל קואוטס היה מפקד צוות). המשימה פעלה לפי תוכנית של מחלקת ההגנה של ארצות הברית. במשימת STS-54 בשנת 1994 (ג'ון קספר היה מפקד צוות) הוא היה טייס צוות של מעבורת החלל אנדוור. במהלך המשימה שוחרר למסלול לוויין TDRS-F. בשנת 1995 מקמונגל היה מפקד צוות של STS-66 במעבורת החלל אנדוור. המשימה פעלה לפי תוכנית של חקר כדור הארץ תוך ניצול של מערכת ATLAS 3.

בשנת 1997 מקמונגל מונה למנהל שיגורים במרכז החלל קנדי. בשנת 2000 הוא עזב את נאס"א.

## לאחר נאס"א
לאחר פרישה מנאס"א מקמונגל השתלב בתעשיית החלל.

בשנת 2003 מקמונגל סיים לימודי מינהל עסקים באוניברסיטת מישיגן.

## קישורים חיצוניים

* ביוגרפיה

קטגוריה:אסטרונאוטים אמריקאים
קטגוריה:בוגרי אקדמיית חיל האוויר של ארצות הברית
קטגוריה:בוגרי אוניברסיטת מישיגן
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:מעוטרי מדליית האוויר
קטגוריה:מעוטרי צלב התעופה המצוינת (ארצות הברית)
קטגוריה:עובדי נאס"א
קטגוריה:אמריקאים שנולדו ב-1952
אלכסנדר רנצ'ימן

**אלכסנדר רנצ'ימן** (באנגלית: **Alexander Runciman**; 15 באוגוסט 1736 – 4 באוקטובר 1785) היה צייר סקוטי של נושאים היסטוריים ומיתולוגיים. הוא היה אחיו הבכור של ג'ון רנצ'ימן, שהיה גם צייר.

## ביוגרפיה
הוא נולד באדינבורו, ולמד באקדמיית פוליס, גלאזגו. מ-1750 עד 1762 הוא למד אצל צייר הנוף רוברט נורי, לאחר מכן הפך לשותף בחברה המשפחתית נורי. הוא גם עבד כצייר במה עבור התיאטרון המלכותי באדינבורו.

בשנת 1767 נסע לרומא, שם בילה חמש שנים. אחיו ג'ון התלווה אליו, אך מת בנאפולי בחורף 1768–69. במהלך שהותו של רנצ'ימן באיטליה התוודע לאמנים נוספים כמו הנרי פוסלי. מאמציו הראשונים של רנצ'ימן היו בציורי נוף לאחר מכן הוא פנה לנושאים היסטוריים ודמיוניים.

בשובו מאיטליה לאחר תקופה קצרה בלונדון, שם הציג ב-1772 באקדמיה המלכותית, הוא התיישב באדינבורו, והתמנה למאסטר של האקדמיה. הוא זכה לפטרונות של סר ג'יימס קלרק, שאת האולם שלו בבית פניקויק עיטר בסדרה של נושאים מאת אוסיאן שקיבלה השראה מתמונות האיליאדה של הצייר גאווין המילטון. הוא גם יצר ציורים דתיים שונים ועיטר מזבח בכנסייה האפיסקופלית של קאוגייט, אדינבורו. כמו כן צייר תמונות מהמיתולוגיה. הוא נהנה ממוניטין טוב כצייר נוף עוד בחייו.

רנצ'ימן מת באדינבורו ונקבר בחצר הכנסייה קנונגייט. הקבר אינו מסומן אך לוח אבן הוקם על ידי ה-RSA בשנת 1866 על הקיר הפונה מערבה של הכנסייה לזכרו ולזכר אחיו ג'ון שמת בנאפולי.

## גלריה

File:Alexander Runciman (1736-1785) - A View near Perth, Landscape from Milton's 'L'Allegro' - NG 2722 - National Galleries of Scotland.jpg
File:Alexander Runciman (1736-1785) - Agrippina Landing at Brundisium with the Ashes of Germanicus - NG 2544 - National Galleries of Scotland.jpg
File:Alexander Runciman (1736-1785) - The Death of Dido - NG 2543 - National Galleries of Scotland.jpg
File:Alexander Runciman - Italian River Landscape with a Hermit - NG 790 - National Galleries of Scotland.jpg


## קישורים חיצוניים

* 

## הערות שוליים

קטגוריה:ציירים סקוטים
קטגוריה:בריטים שנולדו ב-1736
קטגוריה:נפטרים ב-1785
מונגומו

**מונגומו** (בספרדית: **Mongomo**) היא עיירת גבול  המשמשת כבירת מחוז ולה־נסאס  במזרח גינאה המשוונית. נכון לשנת 2012 אוכלוסייתה מונה 7,251 תושבים, ובסך הכול באזור שמסביבה כ־53,500 תושבים.

## גאוגרפיה
העיירה ממוקמת במזרח גינאה המשוונית, על הגבול עם גבון. כ־29 קילומטרים ממזרח לה נמצאת העיר אויים, כ־53 קילומטרים מערבה נמצאת העיר סיודאד דה לה פאס וכ־57 קילומטרים צפונה נמצאת העיר אבביין. עקב מיקומה של המדינה באפריקה הטרופית, האקלים בה הוא אקלים סוואנה טרופי (Aw לפי שיטת קפן).

## דמוגרפיה
נכון לשנת 2012 מתוגררים בעיירה מעל 7,200 תושבים, ובאזור המטרופוליני מעל 53,000 תושבים. אוכלוסיית העיירה הכפילה את עצמה פי 3 בין 1983 ל־2010.

## תחבורה
בעיירה קיים מעבר גבול לכיוון העיר אויים בגבון. אותו כביש ממשיך מערבה אל הערים סיודאד דה לה פאס ובאטה. כביש נוסף מחבר אותה עם אבביין, ומשם ניתן להמשיך צפונה לקמרון. בנוסף קיים בעיירה מנחת בעל מסלול טיסה סלול.

## ספורט
בעיירה קיימת קבוצת הכדורגל דפורטיבו מונגומו  המשחקת בליגת העל המקומית. נכון ל־2023 היא זכתה ב־4 אליפויות, האחרונה שבהן בעונת 2021/2022. בנוסף, העיירה אירחה חלק ממשחקי גביע אפריקה לאומות 2015.

## קישורים חיצוניים

## הערות שוליים

קטגוריה:גינאה המשוונית: ערים
שגרירות ישראל בבואנוס איירס

**[[שגרירות]] ישראל ב[[בואנוס איירס]]** היא נציגות דיפלומטית של ישראל בארגנטינה.

בנוסף לשגרירות מחזיקה ישראל בשתי קונסוליות כבוד בקורדובה ובמנדוסה.

## היסטוריה
היחסים הדיפלומטיים בין ישראל לארגנטינה החלו באופן רשמי ב-31 במאי 1949.

ב-15 בפברואר 1949 הכירה ארגנטינה במדינת ישראל. היו ציפיות גדולות לבואו של שגריר ישראל הראשון לארגנטינה ואורוגוואי. חמישה ימים לפני העברת מקום מגוריו ממונטווידאו לבואנוס איירס, הקהילה היהודית באורוגוואי הציעה ליעקב צור (טשרנוביץ) (השגריר הראשון) שבעה חודשים לאחר הגעתו של צור לבואנוס איירס, נרכש מלון קטן ברובע הדיפלומטי לשימוש השגרירות, ברחוב אריו 910 .

כאשר הבניין החל לתפקד כנציגות דיפלומטית, הוא היה חלק חשוב מהקהילה היהודית בארגנטינה, בהיותו מקום לחגיגות ומפגשים.

מעמד הנציגות הועלה מצירות לשגרירות באפריל 1955.

לאחר לכידת אדולף אייכמן על ידי המוסד בארגנטינה ב-1960, פרץ משבר ביחסי המדינות, וארגנטינה הכריזה על השגריר אריה לבבי אישיות בלתי רצויה לאחר שכמה ימים קודם לכן חתם על הסכם הסגרה בין שתי המדינות.

### הפיגוע בשגרירות

ב-17 במרץ 1992 (י"ב באדר ב' ה'תשנ"ב) בצהריים, מכונית תופת נהוגה בידי מחבל מתאבד התפוצצה ליד שער בניין שגרירות ישראל וגרמה להריסתה. בפיגוע נהרגו 29 בני אדם, בהם 4 ישראלים עובדי משרד החוץ, ו-4 נשים יהודיות מארגנטינה. בפיגוע נפגעו למעלה מ-220, ואגפים שלמים של הבניין בן ארבע הקומות קרסו. שאריות הבניין נהרסו כליל זמן מה לאחר הפיגוע.

ארגון חזבאללה טען שהפיגוע בוצע בתגובה לחיסולו של מזכ"ל הארגון, עבאס מוסאווי, בידי צה"ל ב-16 בפברואר 1992, בדיוק חודש קודם לפיגוע.

לאחר שחקירת הפיגוע והפיגוע בבניין הקהילה היהודית בארגנטינה ב-1994 התמסמסה בידי ממשלת ארגנטינה הועלה החשד כי נשיא ארגנטינה קרלוס מנם ניסה לחבל בחקירה. בשנת 2003 השלים "המוסד" דו"ח מפורט ובו הוכחות חותכות לקשר בין איראן וארגון חזבאללה לביצוע הפיגוע בשגרירות ישראל, הוכחות שעולות בקנה אחד עם ממצאי הפרקליטות הארגנטינאית. בעקבות פיצוץ השגרירות וגילוי ממצאי פיצוץ בניין הקהילה היהודית, ישראל קראה לארגנטינה לסגור את שגרירות איראן.

בעקבות הפיגוע עברה השגרירות למשכן אחר.

## האמנות נוספות
* פרגוואי – בנובמבר 1958 אישרה ממשלת פרגוואי לישראל להאמין את שגריר ישראל בארגנטינה אריה לבבי כשגריר לפרגוואי.
* צ'ילה – ממאי 1950 כיהן שגריר ישראל בארגנטינה כשגריר לא תושב בצילה, עד מינוי שגריר ישראל הראשון לצ'ילה ב-1958.
* אורוגוואי – ישראל פתחה נציגות דיפלומטית במונטווידאו עוד קודם פתיחת השגרירות בארגנטינה, ועם הקמת הנציגות בבואנוס איירס עבר השגריר יעקב צור לארגנטינה, כשהוא הופך לשגריר לא-תושב לאורוגוואי, עד 1955.

## שגרירים

## כיכר שגרירות ישראל
ממוזער|250x250 פיקסלים|כיכר שגרירות ישראל. ניתן לראות חלק מהקיר של הבניין.
באתר בו עמדה השגרירות הוקם אתר זיכרון בשם כיכר שגרירות ישראל (בספרדית: Plaza Embajada de Israel). שם השתמר חלק מהקיר המקורי של השגרירות; שמות ההרוגים נחרטו על לוח זיכרון ונשתלו בכיכר שתי שורות של עצי תרזה, אחת לכל אחד מקורבנות הפיגוע. הכיכר נחנכה ב-17 במרץ 2000 ושולבה בה יצירה של האדריכל הוגו סלמה.

## קישורים חיצוניים
* 

* תיקי שגרירות ישראל בבואנוס-איירס, ארגנטינה

## הערות שוליים

בואנוס
קטגוריה:יחסי ארגנטינה–ישראל
קטגוריה:בואנוס איירס: מבנים